  Майя Бывальцева 29-тӥ куарусёнлы Удмуртиын эшшо 109 адямилэсь выль коронавирус инфекциез шараязы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль вивисьёс пусъемын: Ижкарын – 50 адями, Глазкарын – 12, Воткаын – 10, Красногорск ёросын – куать, Можгаын – вить, Шаракан ёросын – вить, Эгра ёросын – вить, Кез ёросын – ньыль, Балезино ёросын – куинь, Пичи Пурга ёросын – кык, Якшур-Бӧдья ёросын – кык, Яр ёросын – кык, Можга, Вотка но Дэри ёросъёсын – быдэн одӥг мурт. 33 адями йӧназ. Туннэ нуналлы элькунын выль коронавирус инфекциен черлан 5 сюрс 253 учыр лабораториосын зэматэмын. 3 сюрс 677 адями йӧназ, 93 мурт кулӥз. Та дыре 71-езлэн висисьёслэн тазалыксы секыт лыдъяське. Тулыспалысен Удмуртиын коронавируслы 370 сюрс 613 эскеронъёс ортчытӥзы, берло нунал ӵоже – 2 сюрс 96. Тегъёс: Тазалык Ижкар висён Удмуртия коронавирус  